EkBass/fiwiki-20250220-pages-articles huggingface dataset:
Guy Bäckman

Guy Mikael Bäckman (6. huhtikuuta 1940 Nauvo – 20. helmikuuta 2021 TurkuKuolinilmoitus. Hufvudstadsbladet 14.3.2021, s. 38.) oli suomalainen yhteiskuntatieteilijä. Hän väitteli valtiotieteiden tohtoriksi vuonna 1969 Helsingin yliopistossa ja työskenteli 1960-luvulla sosiaaliministeriössä, Tilastollisessa keskustoimistossa sekä 1970-luvun alussa yliopettajana Svenska social- och kommunalhögskolanissa.Kuka kukin on 2003, s. 94–95. Helsinki 2002. ISBN 951-1-18086-X Vuodesta 1976 hän oli Åbo Akademin sosiaalipolitiikan professori ja vuosina 1990–1993 taloudellis-valtiotieteellisen tiedekunnan dekaani. Hän tutki erityisesti sairaalapalvelusten käyttöä.Facta 2001, osa 3, p. 50. WSOY 1981. ==Julkaisuja== * 1969 – Työikäiset miehet sairaalapalvelusten kuluttajina * 1984 – Psychosocial environment and health * 1987 – Yksilö, lähiympäristö ja terveys * 1999 – The enigma of health: The case of Japan == Lähteet == ==Aiheesta muualla== * Luokka:Suomalaiset yhteiskuntatieteilijät Luokka:Åbo Akademin professorit Luokka:Vuonna 1940 syntyneet Luokka:Vuonna 2021 kuolleet Luokka:Suomalaiset professorit
Vuoden 1962 jalkapallon maailmanmestaruuskilpailujen karsinnat

Vuoden 1962 jalkapallon maailmanmestaruuskilpailujen karsintoihin osallistui 56 maata, joista 14 pääsi mukaan Chilessä pelattavaan MM-turnaukseen. Isäntämaa Chile ja hallitseva mestari Brasilia pääsivät MM-kilpailuihin ilman karsintaa. ==Eurooppa== ===UEFA:n Lohko 1=== Uusinta: Sveitsi selviytyi MM-kilpailuihin. ===UEFA:n Lohko 2=== Uusinta: Bulgaria selviytyi MM-kilpailuihin. ===UEFA:n Lohko 3=== Länsi-Saksa selviytyi MM-kilpailuihin. ===UEFA:n Lohko 4=== Ottelua Hollanti-Itä-Saksa ei pelattu. Unkari selviytyi MM-kilpailuihin. ===UEFA:n Lohko 5=== Neuvostoliitto selviytyi MM-kilpailuihin. ===UEFA:n Lohko 6=== Englanti selviytyi MM-kilpailuihin. ===UEFA:n Lohko 7=== ====1.kierros==== Israel selviytyi karsintojen 2.kierrokselle. ====2.kierros==== Romania luopui, jolloin Italia selviytyi otteluitta karsintojen 3.kierrokselle. Molemmat ottelut pelattiin Israelissa. Israel selviytyi karsintojen 3.kierrokselle. ====3.kierros==== Italia selviytyi MM-kilpailuihin. ===UEFA:n Lohko 8=== Uusinta: Tšekkoslovakia selviytyi MM-kilpailuihin. ===UEFA:n Lohko 9=== Espanja jatkokarsintaan CAF:n joukkuetta vastaan. ===UEFA:n lohko 10=== Jugoslavia jatkokarsintaan CAF:n joukkuetta vastaan. ==Etelä-Amerikka== ===CONMEBOL:n Lohko 1=== Argentiina selviytyi MM-kilpailuihin. ===CONMEBOL:n Lohko 2=== Uruguay selviytyi MM-kilpailuihin. ===CONMEBOL:n Lohko 3=== Kolumbia selviytyi MM-kilpailuihin. ==Pohjois- ja Keski-Amerikka== ===1.kierros=== ====CCCF:n/NAFC:n Lohko 1==== Meksiko selviytyi 2. kierrokselle. ====CCCF:n/NAFC:n Lohko 2==== Uusinta: Costa Rica selviytyi 2.kierrokselle. ====CCCF:n/NAFC:n Lohko 2==== Alankomaiden Antillit selviytyi 2. kierrokselle. ===2.kierros=== Meksiko jatkoon Etelä-Amerikan joukkuetta vastaan. ==Afrikka== ===1.kierros=== ====CAF:n lohko 1==== Molemmat maat luopuivat karsinnoista. ====CAF:n lohko 2==== Uusinta: Marokko jatkoon UEFA:n joukkuetta vastaan arvonnan perusteella. ====CAF:n lohko 3==== Ghana selviytyi toiselle kierrokselle. ===2. kierros=== Marokko selviytyi jatkoon UEFA:n joukkuetta vastaan ==Aasia== ===AFC:n lohko === Etelä-Korea selviytyi jatkoon UEFA:n joukkuetta vastaan. ===CAF:n ja UEFA:n karsinta=== Espanja selviytyi MM-kilpailuihin. ==UEFA:n ja AFC:n karsinta== Jugoslavia selviytyi MM-kilpailuihin. ==CONMEBOL:N ja CONCACAF:n karsinta== Meksiko selviytyi MM-kilpailuihin. == Lähteet == *RSSSF Viitattu 16.6.2013 *RSSSF Viitattu 21.4.2013 1962 Luokka:Vuoden 1961 jalkapallo Luokka:Vuoden 1962 jalkapallo
Oto

Oto voi tarkoittaa seuraavia: *oto-intiaanit *Oto Haščák, slovakialainen jääkiekkoilija *oman toimensa ohella, oto == Lähteet ==
Mythen

Mythen on kaksihuippuinen vuori Keski-Sveitsissä, Schwyzin kaupungin koillispuolella, Schwyzin kantonissa. Korkeampi huippu, Grosser Mythen, on 1 898 metriä mpy. Matalampi huippu, Kleiner Mythen, sijaitsee isomman pohjoispuolella ja on 1 811 metriä korkea. Suhteellisen helpon saavutettavuuden sekä maantieteellisen sijainnin ansiosta Grosser Mythen on ollut tunnettu retkikohde 1800-luvun puolesta välistä alkaen. Vuorella käy vuosittain kesäisin noin 40 000 retkeilijää, parhaimmillaan jopa 2 000 henkilöä päivässä. Vuoren huipulla on ravintola, jota pitää retkeily-yhdistys (). Grosser Mythenille on rakennettu polku noin 1 400 metrin korkeudesta Holzeggistä, jonne pääsee köysiradalla pohjoisesta Einsiedelnin suunnasta, Alpthalin Brunnista, tai polkuja ja teitä pitkin lounaasta Schwyzistä. == Lähteet == * * === Viitteet === == Aiheesta muualla == Luokka: Sveitsin vuoret Luokka: Sveitsin nähtävyydet Luokka: Schwyzin kantoni
Lapsisinfonia

Lapsisinfonia (), alkuperäisnimeltään Berchtolds-Gaden Musick, on wieniläisklassismin ajan kamarisävellys, jossa käytetään orkesterisoittimien rinnalla Berchtesgadener War -nimisen lelutehtaan leikkikalusoittimia. Muodoltaan Lapsisinfonia on kassaatio. Sävellys on peräisin noin vuodelta 1765, mutta nimi Lapsisinfonia on vasta vuodelta 1813. Lapsisinfonian säveltäjästä ei ole täyttä varmuutta. Säveltäjänä on vanhastaan pidetty Joseph Haydnia, Michael Haydnia ja Leopold Mozartia, jopa W. A. Mozartia, mutta nykyään Edmund Angereria (1740–1794) pidetään todennäköisenä tekijänä. Teoksessa on seitsemän osaa: # Marche # Menuetto # Allegro # Menuetto # Allegretto # Menuetto # Presto Usein esitetään vain 3., 4. ja 7. osa. ==Kirjallisuutta== * ==Aiheesta muualla== * Kindersinfonie: Erstdruck * Edmund Angerer — Komponist der weltberühmten Kindersinfonie Luokka:Lastenmusiikki Luokka:Sinfoniat Luokka:1760-luvun musiikkiteokset
Hayley Chapman

Hayley Chapman (s. 19. tammikuuta 1992 Balaklava) on australialainen pistooliampuja. Vuonna 2008 Chapman voitti kultaa nuorten Kansainyhteisön kisoissa Intiassa. Hän sijoittui Lontoon olympialaisissa 2012 25 metrin pistoolissa 34:nneksi. Myös hänen valmentaja-isänsä, David Chapman on ampuja. == Lähteet == == Aiheesta muualla == *Chapman Kansainvälisen Ampumaurheiluliiton sivuilla Luokka:Australialaiset ampujat Luokka:Vuonna 1992 syntyneet Luokka:Elävät henkilöt
Patrick Kaleta

pienoiskuva|Patrick Kaleta helmikuussa 2012. Patrick Kaleta (s. 8. kesäkuuta 1986 Buffalo, New York) on yhdysvaltalainen jääkiekkoilija, joka pelaa NHL:ssä Buffalo Sabresin organisaatiossa. Ennen NHL-uraansa hän pelasi OHL:ssä Peterborough Petesin riveissä. Buffalo Sabres varasi hänet kuudennella kierroksella numerolla 176 vuoden 2004 varaustilaisuudessa. ==Ura== Kaletan ensimmäinen jääkiekkoseura oli Hamburg Hawks ja hän pelasi myös West Seneca Wingseissä. Vuonna 2002 Peterbourgh Petes varasi hänet OHL:n varaustilaisuudessa toisella kierroksella 31. pelaajana. Hän pelasi neljä kautta Peterbourgh’ssa saaden yhteensä 147 pistettä ja 460 jäähyminuuttia. Vuoden 2006 OHL:n pudotuspeleissä Kaleta oli merkittävässä roolissa tehtyään 8 maalia ja 10 syöttöä ja auttaen joukkueensa aina mestaruuteen asti. Kaleta allekirjoitti ammattilaissopimuksen Buffalo Sabresin kanssa kesäkuussa 2006. Ensimmäisellä ammattilaiskaudellaan hän pelasi NHL:ssä seitsemän ottelua, joissa hänelle kertyi kaksi syöttöpistettä ja 21 rangaistusminuuttia. Suurin osa Kaletan kaudesta kului Buffalo Sabresin AHL-farmijoukkue Rochester Americansissa. Kaudesta 2007–2008 lähtien Kaleta on kuulunut Buffalon vakiopelaajiin. Marraskuussa 2013 Buffalo Sabres siirsi pitkistä pelikielloista kärsineen Kaletan siirtolistalle. ==Pelityyli== Kaleta pelaa kovaa taklaten, ärsyttäen, välillä jopa sääntöjen rajamailla liikkuen. Kauden 2011–2012 alussa Kaleta kärsi neljän ottelun pelikiellon puskettuaan päällä Philadelphia Flyersin Jakub Voráčekia. Kaudella 2012–2013 Kaleta sai viiden ottelun pelikiellon taklattuaan selkään New York Rangersin Brad Richardsia. ==Lähteet== ==Aiheesta muualla== * Patrick Kaletan uratilastot Internet Hockey Databasessa Luokka:Yhdysvaltalaiset jääkiekkoilijat Luokka:Buffalo Sabresin varaamat pelaajat Luokka:Vuonna 1986 syntyneet Luokka:Elävät henkilöt
Siouxsie Sioux

Siouxsie Sioux (oikealta nimeltä Susan Janet Ballion, s. 27. toukokuuta 1957) on rock-yhtye Siouxsie and the Bansheesin laulaja. Siouxsie and the Banshees julkaisi 11 studioalbumia ja monia UK Top 20 -singlejä, esimerkiksi "Hong Kong Garden", "Happy House" ja "Peek-a-Boo" sekä Billboard Top 25 -kappaleen"Kiss Them for Me". Allmusic nimesi Siouxsien "yhdeksi vaikuttavimmista rock- aikakauden brittilaulajista". Luokka:Brittiläiset laulajat Luokka:Vuonna 1957 syntyneet Luokka:Elävät henkilöt
Meppel

Meppel () on kunta ja kaupunki Alankomaissa Drenthen provinssissa. Meppelin pinta-ala on 57,03 neliökilometriä ja siellä oli 32 721 asukasta vuoden 2012 lopulla. Kaupungin asukastiheys on 574 as./km². ==Lähteet== ==Aiheesta muualla== Luokka:Drenthen kunnat
Miss Baker

Miss Bakeristä (1957 Iquito, Peru – 29. marraskuuta 1984 Huntsville, Alabama, Yhdysvallat) tuli 28. toukokuuta 1959 - yhdessä Miss Ablen kanssa - ensimmäiset nisäkkäät jotka palasivat elossa NASAn tekemältä avaruuslennolta.Find GraveTieteen kuvalehti Historia, 9/2013, s.13 Kyseinen Floridan Cape CanaveralistäNASA marks 50th anniversary of monkeys Able and Miss Baker in space lähtenyt, Jupiter IRBM:n tekemä lento saavutti lähes 500 kilometrin korkeuden, alkukiihdytyksen ollessa 38 geetä ja vauhdin yltäessä suurimmillaan noin 4,5 kilometriin sekunnissa. Lento kesti noin kuusitoista minuttia, josta yhdeksän minuuttia oli painottomuudessa. Lennon tarkoitus oli selvittää elävien olentojen elinmahdollisuuksia avaruudessa ja näin tasoittaa tietä ihmisten tuleville avaruuslennoille. Life Magazine huomioi Miss Bakerin tieteen eteen antamansa panoksen kansikuvalla 15. kesäkuuta 1959.After 50 Years, Space Monkeys Not Forgotten Neil Greenfieldboyce, toukokuu 28 2009. Viitattu 29.2.2016.1959: Monkeys survive space mission BBC News. Viitattu 29.2.2016. Lennon jälkeen Miss Baker sijoitettiin Naval Aerospace Medical Centeriin Pensacolaan, Floridassa. Vuodesta 1971 alkaen asuinpaikaksi muuttui U.S. Space & Rocket Center -museo, jossa se oli suuri suosikki erityisesti lapsivierailijoiden keskuudessa. Vain hieman yli 300-grammainen Miss Baker oli suvultaan kierteishäntäapinoihin kuuluva oravasaimiri. Miss Baker kuoli lopulta 29. marraskuuta 1984 munuaisten vajaatoiminnan seurauksena. Se oli tuolloin 27-vuoden ikäisenä tiettävästi vanhin tunnettu saimiriapina. Miss Baker on haudattu U.S. Space & Rocket Center -museon sisäänkäynnin läheisyyteen, jossa sen hautakiven päältä löytyy usein vierailijoiden sinne jättämä banaani. ==Lähteet== Luokka:Avaruudessa käyneet eläimet Luokka:Kuuluisat apinat
Kevin Poulin

Kevin Bureau-Poulin (s. 12. huhtikuuta 1990 Montreal, Quebec) on kanadalainen uransa lopettanut jääkiekkoilija, pelipaikaltaan maalivahti. == Ura == === Seurajoukkueura === Ennen ammattilaisuraansa Poulin pelasi juniorikiekkoa QMJHL-junioriliigan Victoriaville Tigresissä. Hän on Islandersin viidennen kierroksen varaus vuodelta 2008. Poulin aloitti NHL-uransa 2008 New York Islandersin riveissä päästen pelaamaan 10 NHL-ottelussa. 26. syyskuuta 2015 Tampa Bay Lightning poimi Poulinin waiver-listalta mutta myi hänet eteenpäin 12. marraskuuta Calgary Flamesille myöhemmin määriteltävää korvausta vastaan. Kummassakaan organisaatiossa Poulin ei päässyt pelaamaan NHL-otteluita. Ylipäätään koko kauden 2015–2016 saldoksi jäi 29 pelattua AHL-ottelua Stockton Heatin paidassa. Seuraavaksi kaudeksi 2016–17 Poulin suuntasi Kazakstaniin, KHL-joukkue Barys Astanan maalivahdiksi. Hän edusti kaudella 2017–18 EBEL- liigan Medvescak Zagrebia ennen siirtoaan Kloteniin tammikuussa 2018 . === Maajoukkueueura === Poulin kuului pronssia saavuttaneeseen Kanadan olympiajoukkueeseen Pyeongchangissa 2018. == Lähteet == * * === Viitteet === Luokka:Kanadalaiset jääkiekkomaalivahdit Luokka:New York Islandersin varaamat pelaajat Luokka:Vuonna 1990 syntyneet Luokka:Elävät henkilöt
Shin’yō

Shin’yō () oli keisarillisen Japanin laivaston saattuetukialus toisessa maailmansodassa. MV Scharnhorst oli bremeniläisen Nord deutscher LLoyd Linen matkustajalinjalaiva, joka jäi syyskuussa 1939 toisen maailmansodan alkaessa Kaukoitään. Japanin laivasto osti aluksen, joka muutettiin saattuelentotukialukseksi.Jentschura et al 1977 s. 60 == Muutostyöt == Midwayn taistelussa kärsittyjen lentotukialustappioiden jälkeen alus päätettiin muuttaa lentotukialukseksi. Alus siirrettiin 30. kesäkuuta Kuren laivastontelakalle, jossa se siirrettiin telakalle 21. syyskuuta. Alukselle lisättiin torpedovyöt samoin kuin nostettava tutkamasto. Alukselle rakennettiin lentokansi ja sille komentosilta. Alus aloitti muutostöiden jälkeiset koeajot 1. marraskuuta 1943, ja se otettiin palvelukseen 15. marraskuuta 1943 nimellä Shin’yō. == Palvelus == Alus osallistui lyhyellä urallaan joukkojenkuljetustehtäviin läntisellä Tyynellämerellä. Alus oli matkalla Singaporeen 17. marraskuuta 1944, kun Yhdysvaltain laivaston sukellusvene USS Spadefish torpedoi aluksen upottaen sen. Vain 70 miestä aluksen 1 200 miehistön jäsenestä selvisi hengissä. == Lähteet == * === Viitteet === Luokka:Japanilaiset toisen maailmansodan saattuetukialukset Luokka:Keisarillisen Japanin laivaston lentotukialukset
Anime Expo

Anime Expo eli AX on Los Angelesissa, Kaliforniassa vuosittain järjestettävä animeaiheinen tapahtuma. Sitä järjestää aatteellinen Society for the Promotion of Japanese Animation (SPJA). Harvoja poikkeuksia lukuun ottamatta tapahtuma on alkanut 4. heinäkuuta ja se on kestänyt neljä päivää. Vaikka tapahtumaa isännöi tällä hetkellä Los Angeles Convention Center, aikaisemmin Anime Expo on järjestetty eri paikoissa, kuten Anaheimissa, San Joséssa, New Yorkissa ja Tokiossa. Anime Expo on merkittävä Yhdysvaltojen suurimpana animekokoontumisena. ==Lähteet== ==Aiheesta muualla== Luokka:Anime- ja mangatapahtumat Luokka:Los Angelesin kulttuuri Luokka:Yhdysvaltain tapahtumat
Anders Lee

Anders Lee (s. 3. heinäkuuta 1990 St. Paul, Minnesota) on yhdysvaltalainen jääkiekkoilija, pelipaikaltaan keskushyökkääjä. Hän edustaa tällä hetkellä NHL-liigassa pelaavaa New York Islandersia. Lee teki ensimmäisen NHL-maalinsa debyyttiottelussaan Winnipeg Jetsiä vastaan huhtikuussa 2013. ==Muuta== Lee oli nuorempana myös lahjakas amerikkalaisen jalkapallon ja baseballin pelaaja. Useat yliopistot yrittivät rekrytoida häntä riveihinsä myös näissä lajeissa, mutta Lee päätti lopulta valita Notre Damen yliopiston tarjoaman jääkiekkostipendin. ==Lähteet== ==Aiheesta muualla== * Luokka:Yhdysvaltalaiset jääkiekkoilijat Luokka:New York Islandersin pelaajat Luokka:New York Islandersin varaamat pelaajat Luokka:Vuonna 1990 syntyneet Luokka:Elävät henkilöt
Greatest Remix Hits 2

Greatest Remix Hits 2 on australialaisen laulajan Kylie Minoguen remixalbumi, joka julkaistiin alun perin Japanissa vuonna 1993 ja myöhemmin Australiassa vuonna 1997 uuden kansikuvan kanssa. == Kappalelista == == Aiheesta muualla == *Kylie Minoguen virallinen sivusto Luokka:Vuoden 1997 kokoelma-albumit Luokka:Kylie Minoguen albumit
Gomelsteklo

Gomelsteklo (, ) on Valko-Venäjän kaakkoisosassa Homelin eli Gomelin kaupunkipiirin pohjoisosan Kastsjukoukassa toimiva lasiteollisuusyritys. Tehdasalue sijaitsee Homelista pohjoiseen johtavan maantien ja rautatien väliellä alueella. Yritysmuodoltaan Gomelsteklo on avoin osakeyhtiö (OAO). Yhtiön palveluksessa oli vuonna 2012 lähes 3 100 työntekijää. Gomelsteklo myy lasituotantoaan yli 20 maahan ja myös EU-maihin kuten Suomeen käyttäen nimeä Gomelglass. Yhtiö valmistaa ikkunalaseja, lasiin pohjautuvia eristyslevyjä ja lasilevyjä kalusteisiin. Yhtiön liikevaihto oli vuonna 2012 yhteensä 8 217 miljardia ja nettotulos 9,4 miljardia Valko-Venäjän ruplaa. Euroiksi muunnettuna liikevaihto oli 72,5 miljoonaa ja nettotulos 0,8 miljoonaa (valuuttamuunnos Valko-Venäjän virallisin vuoden 2012 lopun kurssein). ==Lähteet== ==Aiheesta muualla== *Construction Materials: Company Overview of JSC Gomelglass (businessweek.com) *Kastsjukoukan taajaman kartta, tehdasalue tien oikealla puolella *Enterprise description - Gomelglass (export.by) Luokka:Valkovenäläiset yritykset Luokka:Rakennustuotevalmistajat Luokka:Homel
Vernon Cottle

Vernon Walter Cottle (14. huhtikuuta 1926 – 6. syyskuuta 1964 Imatra) oli englantilainen moottoripyöräilijä, joka sai surmansa kolmannen Imatranajon harjoituksissa 29. elokuuta 1964 sattuneen onnettomuuden seurauksena. Hän oli ensimmäinen Imatranajossa kuollut kilpailija. Cottle ajoi onnettomuuden tapahtuessa 350-kuutrioisten luokassa AJS-merkkisellä moottoripyörällä. Hän oli ajamassa Imatran MM-osakilvan harjoituksissa Savikannan nopeaa kaarretta kun hän ohjausvirheen takia kaatui pahasti. Siviiliammatiltaan sähköteknikkona toiminutta Cottlea hoidettiin sairaalassa, mutta hän menehtyi vammoihinsa 6. syyskuuta. Cottlen muistolle pystytettiin muistomerkki, joka paljastettiin 25. elokuuta 1965. Se sijaitsee Vuoksentien varrella, entisen radan lähtösuoran alkupäässä olevassa metsikössä. == Katso myös == * John Taylor == Lähteet == Luokka:Brittiläiset ratamoottoripyöräilijät Luokka:Vuonna 1926 syntyneet Luokka:Vuonna 1964 kuolleet
Jan Styrna

Jan Styrna (25. tammikuuta 1941 Szczepanów – 28. syyskuuta 2022Catholic- Hierarchy.org: Bishop Jan Styrna) oli puolalainen roomalaiskatolinen piispa. Hänet vihki papiksi Tarnówin hiippakuntaan Jerzy Karol Ablewicz 27. kesäkuuta 1965. Hänet nimitettiin Tarnówin vihkipiispaksi sekä Aquipendiumin titulaaripiispaksi 22. kesäkuuta 1991, ja piispaksi vihkiminen seurasi 28. heinäkuuta. Pääkonsekraattorina toimi Józef Mirosław Życiński, jota avustivat Ignacy Tokarczuk ja Piotr Bednarczyk. 2\. elokuuta 2003 Styrna sai nimityksen Elblągin piispaksi, jonka virkaan hänet asetettiin 23. elokuuta. == Lähteet == Luokka:Puolalaiset papit Luokka:Katoliset piispat Luokka:Vuonna 1941 syntyneet Luokka:Vuonna 2022 kuolleet
Gerard Bernacki

Gerard Bernacki (3. marraskuuta 1942 Ksiazenice – 21. joulukuuta 2018 Prudnik) oli puolalainen roomalaiskatolinen piispa. Hänet vihki papiksi 4. kesäkuuta 1967 Katowicen hiippakuntaan Herbert Bednorz. Hänet nimitettiin Katowicen vihkipiispaksi sekä Oppidum Consilinumin titulaaripiispaksi 18. maaliskuuta 1988, ja piispaksi vihkiminen seurasi 16. huhtikuuta. Pääkonsekraattorina toimi Damian Zimoń, jota avustivat Stanisław Nowak ja Alfons Nossol.Bishop Gerard Bernacki. Catholic-hierarchy.org Bernacki erosi vihkipiispan tehtävistään 31. tammikuuta 2012. == Lähteet == Luokka:Puolalaiset papit Luokka:Katoliset piispat Luokka:Vuonna 1942 syntyneet Luokka:Vuonna 2018 kuolleet
Andrés Sapelak

Andrés Sapelak (13. joulukuuta 1919 Ryszkowa Wola, Puola – 6. marraskuuta 2017 Ukraina) oli Argentiinassa toiminut Ukrainan kreikkalaiskatolisen kirkon piispa. Hänet vihittiin salesiaanien papiksi 29. kesäkuuta 1949 ja nimitettiin Argentiinan itäisten riitusten ordinariaatin vihkipiispaksi sekä Sebastopolis in Thracian titulaaripiispaksi 14. elokuuta 1961. Piispaksi vihkiminen seurasi 15. lokakuuta. Pääkonsekraattorina toimi Ivan Bucko, jota avustivat Gabriel Bukatko ja Volodymyr Malanczuk.Catholic-Hierarchy.org: Bishop Andrés Sapelak, S.D.B. Sapelak sai 9. helmikuuta 1968 nimityksen Argentiinan arkkiepiskopaalisen eksarkaatin ja 24. huhtikuuta 1978 tästä perustetun Santa María del Patrocinio en Buenos Airesin eparkian johtoon. Hän osallistui Vatikaanin toiseen kirkolliskokoukseen. Hän jäi eläkkeelle 12. joulukuuta 1997. Sapelak muutti vuonna 1997 Ukrainaan ja työskenteli pappina Verh’nodniprovskin kaupungissa 1999–2014. == Lähteet == Luokka:Puolalaiset papit Luokka:Ukrainalaiset piispat Luokka:Ukrainan kreikkalaiskatolisen kirkon piispat Luokka:Vuonna 1919 syntyneet Luokka:Vuonna 2017 kuolleet
Peter Baptist Tadamarō Ishigami

Peter Baptist Tadamarō Ishigami (; 1. joulukuuta 1920 Kasari – 25. lokakuuta 2014) oli japanilainen roomalaiskatolinen piispa. Hänet vihittiin kapusiinien papiksi 6. syyskuuta 1952 ja nimitettiin Nahan hiippakunnan johtoon 18. joulukuuta 1972. Piispaksi vihkiminen seurasi 11. helmikuuta 1973. Pääkonsekraattorina toimi Bruno Wüstenberg, jota avustivat Joseph Asjiro Satowaki ja Paul Shinichi Itonaga.Catholic-Hierarchy.org: Bishop Peter Baptist Tadamaro Ishigami, O.F.M. Cap. Ishigami jäi eläkkeelle 24. tammikuuta 1997. == Lähteet == Luokka:Japanilaiset papit Luokka:Katoliset piispat Luokka:Vuonna 1920 syntyneet Luokka:Vuonna 2014 kuolleet
Paul Shin’ichi Itonaga

Paul Shin’ichi Itonaga (; 23. heinäkuuta 1928 Hiroda – 10. joulukuuta 2016) oli japanilainen roomalaiskatolinen piispa. Hänet vihittiin papiksi 14. syyskuuta 1952 ja nimitettiin Kagoshiman hiippakunnan johtoon 15. marraskuuta 1969. Piispaksi vihkiminen seurasi 18. tammikuuta 1970. Pääkonsekraattorina toimi Bruno Wüstenberg, jota avustivat Joseph Asjiro Satowaki ja Peter Saburo Hirata.Catholic-Hierarchy.org: Bishop Paul Shinichi Itonaga Itonaga jäi eläkkeelle 3. joulukuuta 2005. == Lähteet == Luokka:Japanilaiset papit Luokka:Katoliset piispat Luokka:Vuonna 1928 syntyneet Luokka:Vuonna 2016 kuolleet
Paul-Marie François Rousset

Paul-Marie François Rousset (27. elokuuta 1921 Grièges – 9. tammikuuta 2016 Bourg-en-Bresse) oli ranskalainen roomalaiskatolinen piispa. Hänet vihittiin Istituto del Pradon papiksi 24. helmikuuta 1945 ja nimitettiin Lyonin (-Viennen) arkkihiippakunnan vihkipiispaksi sekä Utimman titulaaripiispaksi 24. tammikuuta 1966. Piispaksi vihkiminen seurasi 6. maaliskuuta. Pääkonsekraattorina toimi René-Fernand-Eugène Fourrey, jota avustivat Marius- Félix-Antoine Maziers ja Alfred-Jean-Félix Ancel.Catholic-Hierarchy.org: Bishop Paul-Marie François Rousset, Ist. del Prado 23\. helmikuuta 1971 Rousset sai nimityksen Saint-Etiennen piispaksi, jona hän toimi, kunnes erosi tehtävistään 28. syyskuuta 1987. Rousset kuoli 94-vuotiaana 9. tammikuuta 2016 Bourg-en-Bressessä, jossa hän oli asunut elämänsä viimeiset kuukaudet. == Lähteet == Luokka:Ranskalaiset piispat Luokka:Katoliset piispat Luokka:Vuonna 1921 syntyneet Luokka:Vuonna 2016 kuolleet
Pierre Jacques Joatton

Pierre Jacques Joatton (20. heinäkuuta 1930 Lyon – 22. marraskuuta 2013) oli ranskalainen roomalaiskatolinen piispa. Hänet vihittiin papiksi 29. kesäkuuta 1957, ja Istituto del Pradon pappi hänestä tuli 7. lokakuuta 1958. Joatton sai 20. huhtikuuta 1988 nimityksen Saint-Etiennen hiippakunnan johtoon. Piispaksi konsekroinnin suoritti 26. kesäkuuta Albert Florent Augustin Decourtray, jota avustivat Paul-Marie François Rousset ja Didier-Léon Marchand.Catholic- Hierarchy.org: Bishop Pierre Jacques Joatton, Ist. del Prado Joatton jäi eläkkeelle 28. kesäkuuta 2006. == Lähteet == Luokka:Ranskalaiset piispat Luokka:Katoliset piispat Luokka:Vuonna 1930 syntyneet Luokka:Vuonna 2013 kuolleet
Didier-Léon Marchand

Didier-Léon Marchand (1. marraskuuta 1925 La Chapelle-de-Surieu – 16. helmikuuta 2022Catholic-Hierarchy.org: Bishop Didier-Léon Marchand) oli ranskalainen roomalaiskatolinen piispa. Hänet vihittiin papiksi 19. toukokuuta 1951 ja nimitettiin Valencen (-Die-Saint-Paul-Trois-Châteaux'n) hiippakunnan johtoon 8. syyskuuta 1978. Piispaksi vihkiminen seurasi 5. marraskuuta. Pääkonsekraattorina toimi Gabriel-Marie-Joseph Matagrin, jota avustivat Michel Louis Marie Joseph Mondésert ja Jean Hermil. Marchand jäi eläkkeelle 11. joulukuuta 2001. == Lähteet == Luokka:Ranskalaiset piispat Luokka:Katoliset piispat Luokka:Vuonna 1925 syntyneet Luokka:Vuonna 2022 kuolleet
Paul Kenjirō Kōriyama

Paul Kenjirō Kōriyama (, Pauro Kōriyama Kenjirō; s. 20. elokuuta 1942 Amami Ōshima) on japanilainen roomalaiskatolinen piispa. Hänet vihittiin papiksi Kagoshiman hiippakuntaan 20. maaliskuuta 1972 ja nimitettiin sen johtoon 3. joulukuuta 2005. Piispaksi vihkiminen seurasi 29. tammikuuta 2006. Pääkonsekraattorina toimi Paul Shinichi Itonaga, jota avustivat Joseph Mitsuaki Takami ja Peter Takeo Okada.Catholic-Hierarchy.org: Bishop Paul Kenjiro Koriyama == Lähteet == Luokka:Japanilaiset papit Luokka:Katoliset piispat Luokka:Vuonna 1942 syntyneet Luokka:Elävät henkilöt
Berard Toshio Oshikawa

Berard Toshio Oshikawa (, Berarudo Oshikawa Toshio; s. 25. maaliskuuta 1941) on japanilainen roomalaiskatolinen piispa. Hänet vihittiin konventuaalien fransiskaanien papiksi 21. joulukuuta 1967 ja nimitettiin Nahan hiippakunnan johtoon 24. tammikuuta 1997. Piispaksi vihkiminen seurasi 25. toukokuuta. Pääkonsekraattorina toimi Peter Baptist Tadamarō Ishigami, jota avustivat Stephen Fumio Hamao ja Paul Shin'ichi Itonaga.Catholic-Hierarchy.org: Bishop Berard Toshio Oshikawa, O.F.M. Conv. == Lähteet == Luokka:Japanilaiset papit Luokka:Katoliset piispat Luokka:Vuonna 1941 syntyneet Luokka:Elävät henkilöt
Miguel Mykycej

Miguel Mykycej FDP (; 17. lokakuuta 1934 Horocholina, Puola (nyk. Horoh’olyna, Ukraina) – 20. toukokuuta 2017 Buenos Aires) oli Argentiinassa toiminut ukrainalainen Ukrainan kreikkalaiskatolisen kirkon piispa. Hänet vihki papiksi 21. huhtikuuta 1963 Josyf Slipyj. Hänet nimitettiin Santa María del Patrocinio en Buenos Airesin eparkian vihkipiispaksi sekä Nazianzuksen titulaaripiispaksi 23. kesäkuuta 1990, ja piispaksi vihkiminen seurasi 14. lokakuuta. Pääkonsekraattorina toimi Andrés Sapelak, jota avustivat Efraím Basílio Krevey ja Abelardo Francisco Silva.Catholic-Hierarchy.org: Bishop Miguel Mykycej, F.D.P. Mykycej sai 20. tammikuuta 1998 nimityksen Santa María del Patrocinio en Buenos Airesin apostoliseksi hallitsijaksi ja 24. huhtikuuta 1999 piispaksi. Hänet asetettiin eparkian piispan virkaan 25. heinäkuuta 1999. Hän jäi eläkkeelle 10. huhtikuuta 2010. == Lähteet == Luokka:Ukrainalaiset piispat Luokka:Ukrainan kreikkalaiskatolisen kirkon piispat Luokka:Katoliset piispat Luokka:Vuonna 1934 syntyneet Luokka:Vuonna 2017 kuolleet
Claude Frikart

Claude Henri Édouard Frikart (5. maaliskuuta 1922 Ermont – 18. joulukuuta 2014) oli ranskalainen roomalaiskatolinen piispa. Hänet vihittiin eudistien papiksi 2. heinäkuuta 1948 ja nimitettiin Pariisin arkkihiippakunnan vihkipiispaksi sekä Summulan titulaaripiispaksi 21. kesäkuuta 1986. Piispaksi vihkiminen seurasi 2. syyskuuta. Pääkonsekraattorina toimi Jean-Marie Lustiger, jota avustivat Michel Louis Coloni ja Armand François M. Le Bourgeois.Catholic-Hierarchy.org: Bishop Claude Henri Edouard Frikart, C.I.M. Frikart jäi eläkkeelle 2. syyskuuta 1997. == Lähteet == Luokka:Ranskalaiset piispat Luokka:Katoliset piispat Luokka:Vuonna 1922 syntyneet Luokka:Vuonna 2014 kuolleet
Georges Pierre Soubrier

Georges Pierre Soubrier PSS (s. 20. marraskuuta 1933 Thérondels) on ranskalainen roomalaiskatolinen piispa. Hänet vihittiin papiksi 29. kesäkuuta 1960 ja nimitettiin Pariisin arkkihiippakunnan vihkipiispaksi sekä Achollan titulaaripiispaksi 25. kesäkuuta 1988. Piispaksi vihkiminen seurasi 14. lokakuuta. Pääkonsekraattorina toimi Jean-Marie Lustiger, jota avustivat Émile Marcus ja Roger Joseph Bourrat.Catholic-Hierarchy.org: Bishop Georges Pierre Soubrier, P.S.S. 10\. lokakuuta 1996 Soubrier sai nimityksen Nantesin piispaksi, jona hän toimi, kunnes jäi eläkkeelle 8. heinäkuuta 2009. == Lähteet == Luokka:Ranskalaiset piispat Luokka:Katoliset piispat Luokka:Vuonna 1933 syntyneet Luokka:Elävät henkilöt
Rosvokotka

Rosvokotka (Ictinaetus malayensis) on haukkojen heimon sukuun Ictinaetus kuuluva kookas lintu. Sitä tavataan hyvin laajalla alueella Kaakkois-Aasiassa Bangladeshissa, Bhutanissa, Bruneissa, Kambodžassa, Kiinassa, Intiassa, Indonesiassa, Laosissa, Malesiassa, Myanmarissa, Nepalissa, Pakistanissa, Sri Lankassa, Taiwanissa, Thaimaassa ja Vietnamissa. Sen koko populaation määräksi arvioidaan noin 10 000 yksilöä, mutta määrä on vähenemässä metsien hakkuun vuoksi.Birdlife.org viitattu 17.6.2013 ==Elinalue== Sen elinpiiriä ovat subtrooppiset ja trooppiset kosteat alavat ja vuoristometsät 300–2 700 metrin korkeudessa. ==Lähteet== ==Aiheesta muualla== * Internet Bird Collection * Jaavan lintulajeista * Ääni Luokka:Haukat
WABBA

WABBA (World Amateur Body Building Association) on kehonrakennukseen ja fitness-urheiluun keskittyvä yhtiö. Sen perusti ranskalainen Serge Nubret vuonna 1976.W.A.B.B.A. World – History WABBA on yksityisomistuksessa oleva yhtiö, joka on rekisteröity Saksassa. WABBA järjestää maailman- ja Euroopan- mestaruuskisoja. W.A.B.B.A World järjestää vuosittain kaksi isoa kansainvälistä kilpailua, jotka ovat maailmanmestaruuskilpailu, sekä Mr & Ms Universe. Lisäksi kansalliset liitot järjestävät omia kilpailuitaan, sekä karsintakilpailuja vuosittaisiin kansainvälisiin kilpailuihin. W.A.B.B.A Finlandin valmennusjohto valitsee Suomen edustajat kansainvälisiin kilpailuihin. Suomen Liiton presidenttinä toimi 2016 Marie Silmäri. Titteleitä ovat vuosien varrella voittaneet muun muassa Tony Pearson, Samir Bannout ja Ronny Rockel. Vuonna 2013 suomalainen Sofia Ruusila-Nousiainen voitti järjestön Miss Bikini Fitness -kilpailunIltalehti.fi: Missi-Sofian uurastus palkittiin ja tuli kolmanneksi seuraavissa kisoissaan samana vuonna.Sofia Ruusila-Nousiainen fitnesskisan kolmas Vuonna 2015 suomalaisia voittajia oli useita: Katrie Daler, Bikini Model; Lotta Valonen, Bikini Fitness; Jaana Visulaaka, Body Fitness ja Tiina Jylhä-Valkonen, Shape. Henna Peltonen sijoittui Bikini Fitness sarjassa 2. sijalle. == WABBA Mr. Universe 2014 Helsinki == WABBA järjestää Mr. Universe -kisan Helsingissä marraskuussa 2014. WABBA:n Suomen presidenttinä toimii Tapani Valkonen. WABBAn lisäksi useat muut toimijat järjestävät Mr. Universe -nimellä kehonrakennuskilpailuja. == Katso myös == *IFBB == Lähteet == == Aiheesta muualla == *WABBAn kotisivut *WABBAn kisojen historiatietoja MuscleMemory-tietokannassa *Dokumenttielokuva vuoden 1982 MM-kisoista *Tietoja WABBAn perustajasta Luokka:Kehonrakennus Luokka:Kansainväliset urheilujärjestöt
Capitaneus Finlandiae

Capitaneus Finlandiae ('Suomen päällikkö') oli 1300-luvulla Turussa asuneiden Suomen käskynhaltijoiden nimitys.Facta2001, WSOY 1981, 3. osa, palsta 96 Käytäntö alkoi 1300-luvun alkupuolella Ruotsin kuninkaan vallan heikennyttyä. Pohjanlahden itäpuoliset alueet olivat tuolloin jakautuneina kahteen hallinnolliseen piiriin, joita johtivat Turun ja Viipurin linnojen päälliköt. ==Katso myös== * Itämaa == Lähteet == Luokka:Suomen keskiaika
Le Tombeau de Couperin

Le Tombeau de Couperin on Maurice Ravelin kuusiosainen sävellys pianolle. Ravel omisti sen osat 1. maailmansodassa kuolleille ystävilleen. Sävellys on saanut inspiraatiota 1700-luvun barokki-ajan tanssityyleistä ja musiikin säveltäjistä, joille se on samalla kunnianosoitus. Sävellys valmistui 1917 ja sen ensiesitys oli 1919.http://www.maurice-ravel.net/tombeau.htm Tombeau- sanan merkitys tässä on teos, joka on samalla muistokirjoitus.http://www.cnrtl.fr/lexicographie/tombeau Sävellyksen osat ovat Prelude, Fuuga, Forlane, Rigaudon, Menuet ja Toccata. Ravel orkesteroi niistä Preluden, Forlanen, Menuetin ja Rigaudonin vuonna 1919. Osien nimet ovat barokin tansseja,http://www.earlydancecircle.co.uk/six.html joista ajan säveltäjät tekivät kokonaisuuksia. Prelude-osan orkesteroitu versio on tunnettu oboen sekä puupuhaltimien virtuoosimaisesta käsittelystä. 1991 Britannialainen pianisti ja säveltäjä Michael Round sovitti Fuugan ja Toccatan orkesterille. Ensimmäisen kerran näillä osilla lisätyn version esitti Lontoon Trinity Collegen orkesteri vuonna 1995.https://scholarworks.iu.edu/dspace/bitstream/handle/2022/15472/Chen_Chih- Yi_2013.pdf?sequence=1 Sävellyksen Prelude-osa on suosittu myös klassisen kitaran duo-sovituksena. == Lähteet == Luokka:1910-luvun musiikkiteokset Luokka:Maurice Ravelin teokset
Émile Marcus

Émile Marcus PSS (s. 29. kesäkuuta 1930 Neuilly-Plaisance) on ranskalainen roomalaiskatolinen arkkipiispa. Hänet vihittiin papiksi 29. kesäkuuta 1957 ja nimitettiin Pariisin arkkihiippakunnan vihkipiispaksi sekä Tres Tabernaen titulaaripiispaksi 16. helmikuuta 1977. Piispaksi vihkiminen seurasi 13. toukokuuta. Pääkonsekraattorina toimi Gabriel Auguste François Marty, jota avustivat Daniel-Joseph-Louis-Marie Pézeril ja Georges Edmond Robert Gilson.Catholic-Hierarchy.org: Archbishop Emile Marcus, P.S.S. Marcus sai 15. huhtikuuta 1982 nimityksen Nantesin piispaksi ja 7. toukokuuta 1996 Toulousen (-Narbonne-Saint Bertrand de Comminges-Rieux'n) koadjuuttoriarkkipiispaksi. 3. joulukuuta 1996 hänestä tuli sen arkkipiispa. Arkkihiippakunnan nimi muutettiin 14. kesäkuuta 2006 muotoon Toulouse (-Saint Bertrand de Comminges- Rieux); saman vuoden heinäkuun 11. päivänä Marcus jäi eläkkeelle. == Lähteet == Luokka:Ranskalaiset papit Luokka:Katoliset arkkipiispat Luokka:Vuonna 1930 syntyneet Luokka:Elävät henkilöt
Georges Gilson

Georges Edmond Robert Gilson (30. toukokuuta 1929 Pariisi – 27. marraskuuta 2024) oli ranskalainen roomalaiskatolinen arkkipiispa. Hänet vihki papiksi Pariisin arkkihiippakuntaan Emile-Arsène Blanchet 21. huhtikuuta 1957. Hänet nimitettiin Pariisin vihkipiispaksi sekä Bendan titulaaripiispaksi 13. heinäkuuta 1976, ja piispaksi vihkiminen seurasi 9. lokakuuta. Pääkonsekraattorina toimi Gabriel Auguste François Marty, jota avustivat Robert-Jacques-Victor Frossard ja Daniel-Joseph-Louis-Marie Pézeril.Catholic- Hierarchy.org: Archbishop Georges Edmond Robert Gilson Gilson sai 13. elokuuta 1981 nimityksen Le Mansin piispaksi. 2. elokuuta 1996 hänet nimitettiin Sensin (-Auxerren) arkkipiispaksi ja Mission de France o Pontignyn prelaatiksi. Hän jäi eläkkeelle 31. joulukuuta 2004. == Lähteet == Luokka:Ranskalaiset papit Luokka:Katoliset arkkipiispat Luokka:Vuonna 1929 syntyneet Luokka:Vuonna 2024 kuolleet
Jerzy Maculewicz

Jerzy Maculewicz (s. 30. toukokuuta 1955 Ukraina) on Uzbekistanissa toimiva puolalainen roomalaiskatolinen piispa. Hän liittyi konventuaaleihin fransiskaaneihin 2. lokakuuta 1994 ja sai pappisvihkimyksensä Adam Smigielskiltä 22. kesäkuuta 1996. Maculewicz nimitettiin 1. huhtikuuta 2005 Uzbekistanin apostoliseksi hallitsijaksi ja Naran titulaaripiispaksi. Piispaksi vihkiminen seurasi 14. toukokuuta. Pääkonsekraattorina toimi Angelo Sodano, jota avustivat Robert Sarah ja Józef Wesołowski.Catholic- Hierarchy.org: Bishop Jerzy Maculewicz, O.F.M. Conv. == Lähteet == Luokka:Puolalaiset papit Luokka:Katoliset piispat Luokka:Vuonna 1955 syntyneet Luokka:Elävät henkilöt
Patrick Edward O’Connor

Isä Patrick Edward O’Connor (8. maaliskuuta 1932 Masterton – 3. joulukuuta 2014) oli uusiseelantilainen roomalaiskatolinen kirkonmies. Hän sai pappisvihkimyksensä 16. heinäkuuta 1957, ja hänet nimitettiin Tokelaun ”sui iuris” -mission johtoon 26. kesäkuuta 1992. Hän jäi eläkkeelle toukokuussa 2011.Catholic-Hierarchy.org: Father Patrick Edward O’Connor Hänen seuraajakseen nimitettiin 6. toukokuuta Oliver P. Aro.Catholic-Hierarchy.org: Mission "Sui Iuris" of Tokelau == Lähteet == Luokka:Uusiseelantilaiset papit Luokka:Vuonna 1932 syntyneet Luokka:Vuonna 2014 kuolleet
Józef Wesołowski

Józef Wesołowski (15. heinäkuuta 1948 Nowy Targ – 27. elokuuta 2015 Vatikaanivaltio) oli puolalainen roomalaiskatolinen arkkipiispa, joka loi uran kirkon diplomaattisissa tehtävissä. Hänet vihki papiksi Krakovan arkkihiippakuntaan tuleva paavi Johannes Paavali II 21. toukokuuta 1972. Hänet nimitettiin Slebten titulaariarkkipiispaksi sekä apostoliseksi nuntiukseksi Boliviaan 3. marraskuuta 1999, ja piispaksi vihkiminen seurasi 6. tammikuuta 2000. Pääkonsekraattorina toimi Johannes Paavali II, jota avustivat Giovanni Battista Re ja Marcello Zago. Wesołowski sai 16. helmikuuta 2002 nimityksen apostoliseksi nuntiukseksi Kazakstaniin ja Tadžikistaniin, 6. heinäkuuta 2002 lisäksi Kirgisiaan ja 6. marraskuuta 2002 vielä Uzbekistaniin. 24. tammikuuta 2008 hänet siirrettiin apostoliseksi nuntiukseksi Dominikaaniseen tasavaltaan. 2014 hänet erotettiin pappisvirastaan ja asetettiin kotiarestiin Vatikaaniin epäiltynä seksin ostamisesta lapslta toimiessaan apostolisena nuntiuksena Dominikaanisessa tasavallassa. Hänet löydettiin kuolleena varhain aamulla 28. elokuuta 2015. Kuolinsyystä ei ole toistaiseksi tietoa.. == Lähteet == Luokka:Puolalaiset papit Luokka:Katoliset arkkipiispat Luokka:Pyhän istuimen diplomaatit Luokka:Vuonna 1948 syntyneet Luokka:Vuonna 2015 kuolleet
Yves Patenôtre

Yves François Patenôtre (s. 23. tammikuuta 1940 Troyes) on ranskalainen roomalaiskatolinen arkkipiispa. Hänet vihittiin papiksi Troyesin hiippakuntaan 29. kesäkuuta 1965 ja nimitettiin Saint-Clauden hiippakunnan johtoon 1. joulukuuta 1994. Piispaksi vihkiminen seurasi 29. tammikuuta 1995. Pääkonsekraattorina toimi Gilbert-Antoine Duchêne, jota avustivat Gérard Antoine Léopold Daucourt ja André Pierre Louis Marie Fauchet.Catholic- Hierarchy.org: Archbishop Yves François Patenôtre Patenôtre sai 30. heinäkuuta 2004 nimityksen Sensin (-Auxerren) koadjuuttoriarkkipiispaksi ja Mission de France o Pontignyn koadjuuttoriprelaatiksi. 31. joulukuuta 2004 hänestä tuli Sensin (-Auxerren) arkkipiispa ja Mission de France o Pontignyn prelaatti. == Lähteet == Luokka:Ranskalaiset papit Luokka:Katoliset arkkipiispat Luokka:Vuonna 1940 syntyneet Luokka:Elävät henkilöt
Ammattiopisto Live

Ammattiopisto Live on Live-säätiön ylläpitämä ammatillinen erityisoppilaitos ja erityisopetuksen kehittämiskeskus. Päätoimipaikka sijaitsee Espoon Leppävaarassa, ja lisäksi opistolla on yhdeksän muuta toimipaikkaa pääkaupunkiseudulla ja muualla Uudellamaalla. Oppilaitos tarjoaa erilaisia opetus-, kehittämis- ja asiantuntijapalveluja opiskelijoille, toisille oppilaitoksille sekä muille yhteistyötahoille. Oppilaitos tarjoaa valmentavaa ja kuntouttavaa opetusta ja ohjausta, ammatillista peruskoulutusta sekä ammatillista aikuiskoulutusta. Koulutukset on tarkoitettu ensisijaisesti niille, jotka ovat erityisopetuksen, yksilöllisen tuen tai oppimista tukevien oppimisympäristöjen tarpeessa. Toisen asteen koulutuksessa ja ammatillisessa aikuiskoulutuksessa opiskelee vuosittain noin 1 200 opiskelijaa. Henkilöstömäärä on noin 500. Ammattiopisto Live tunnetaan invalidien opetuksen kehittäjänä. Sotainvalideja kuntoutettiin ja koulutettiin uusiin sopiviin ammatteihin. Tämä ammatillisen koulutuksen kehittämistyö jatkuu edelleenkin. == Historia == Invalidisäätiö perustettiin 26. kesäkuuta 1940. Ammatillinen koulutus on ollut alusta asti tärkeä osa Invalidisäätiön kuntoutustoimintaa. Kurssimuotoinen opetustoiminta alkoi heti Invalidisäätiön perustamisen jälkeen vuonna 1940 loppupuolella. Koulutus laajeni vuosi vuodelta siten, että vuonna 1942 koulutettiin jo yli 200 oppilasta. Varsinainen koulumuotoinen ammattiopetus Invalidisäätiön laitosrakennuksessa Ruskeasuolla alkoi joulukuussa 1942 jalkinetyön, huonekalujen verhoilun, puusepäntyön ja metallityön koulutusaloilla. Westendin toimipisteessä koulutustoiminta alkoi jo syyskuussa 1942. Koulutuksen alkuvuosina oppilaat olivat sotainvalideja, sotaleskiä ja sotaorpoja. Nuorten invalidien vakinainen ammattiopetus alkoi syksyllä 1947, ja sotainvalidien opetus puolestaan päättyi vuonna 1953. Nykymuotoinen ammatillinen koulutus alkoi vuonna 1949. Arlainstituutti yhdistyi Keskuspuiston ammattiopistoon, nykyiseen Ammattiopisto Liveen vuoden 2009 alussa. ==Katso myös== * Ammattiopisto Live, Leppävaaran toimipaikka == Aiheesta muualla == * Ammattiopisto Liven verkkosivut * AMEO -sivusto Luokka:Suomen ammattioppilaitokset Luokka:Helsingin ammattioppilaitokset Luokka:Ruskeasuo Luokka:Espoon oppilaitokset Luokka:Lohjan oppilaitokset Luokka:Porvoon oppilaitokset Luokka:Vantaan oppilaitokset Luokka:Näkövammaisuus Luokka:Ammatillinen erityisopetus
Marc Stenger

Marc Camille Michel Stenger (s. 27. elokuuta 1946 Phalsbourg) on ranskalainen roomalaiskatolinen piispa. Hänet vihittiin papiksi 28. kesäkuuta 1975 ja nimitettiin Troyesin hiippakunnan johtoon 30. huhtikuuta 1999. Piispaksi vihkiminen seurasi 5. syyskuuta. Pääkonsekraattorina toimi Gérard Antoine Léopold Daucourt, jota avustivat Pierre René Ferdinand Raffin ja Hermann Josef Spital.Catholic-Hierarchy.org: Bishop Marc Camille Michel Stenger Lisäksi Stenger on Ranskan Pax Christin puheenjohtaja.Église catholique en France: évêque : Mgr Marc Stenger == Lähteet == Luokka:Ranskalaiset piispat Luokka:Katoliset piispat Luokka:Vuonna 1946 syntyneet Luokka:Elävät henkilöt
Taitoluistelun Euroopan-mestaruuskilpailut 2014

Taitoluistelun Euroopan-mestaruuskilpailut 2014 järjestettiin 13.–19. tammikuussa 2014 Budapestissä, Unkarissa. Kilpailun ohjelmaan kuuluivat miesten ja naisten yksinluistelu, pariluistelu ja jäätanssi. Mestaruuttaan puolustivat miehissä Javier Fernández (Espanja), naisissa Carolina Kostner (Italia), pariluistelussa Tatjana Volosožar ja Maksim Trankov (Venäjä) sekä jäätanssissa Ekaterina Bobrova ja Dmitri Soloviev (Venäjä). == Kilpailukelpoisuus == Kilpailu oli avoin kaikille 15 vuotta ennen 1. heinäkuuta 2013 täyttäneille luistelijoille Euroopan Kansainvälisen luisteluliiton jäsenmaista. Vastaavat kilpailut ei-eurooppalaisille luistelijoille ovat taitoluistelun neljän maanosan mestaruuskilpailut 2014. Vuoden 2013 EM-kilpailujen tulosten perusteella jokainen maa sai lähettää yhdestä kolmeen osallistujaa jokaiseen lajiin. Kansalliset tahot päättivät omien kriteereidensä mukaan, ketkä luistelijat lähetettiin kilpailuihin. Luistelijoiden täytyi kuitenkin olla saavuttanut vähimmäispistemäärä teknisissä elementeissä kansainvälisissä kilpailuissa ennen EM-kilpailuita. == Osallistujat == Maat jotka saivat useamman osallistumispaikan eri lajeihin: Paikat Miehet Naiset Pariluistelu Jäätanssi 3 2 == Lähteet == * 2014 Luokka:Vuoden 2014 urheilu Luokka:Budapestin urheilutapahtumat
Lucien Fruchaud

Lucien Fruchaud (s. 23. lokakuuta 1934 Le Loroux-Bottereau) on ranskalainen roomalaiskatolinen piispa. Hänet vihittiin papiksi 30. kesäkuuta 1962 ja nimitettiin Saint-Brieucin (-Tréguierin) hiippakunnan johtoon 17. heinäkuuta 1992. Piispaksi vihkiminen seurasi 19. syyskuuta. Pääkonsekraattorina toimi Émile Marcus, jota avustivat Jacques André Marie Jullien ja Michel Paul Marie Moutel.Catholic-Hierarchy.org: Bishop Lucien Fruchaud Fruchaud jäi eläkkeelle 20. elokuuta 2010. == Lähteet == Luokka:Ranskalaiset piispat Luokka:Katoliset piispat Luokka:Vuonna 1934 syntyneet Luokka:Elävät henkilöt
Denis Moutel

Denis Moutel (s. 6. tammikuuta 1952 Ancenis) on ranskalainen roomalaiskatolinen piispa. Hänet vihittiin papiksi Nantesin hiippakuntaan 11. kesäkuuta 1977 ja nimitettiin Saint-Brieucin (-Tréguierin) hiippakunnan johtoon 20. elokuuta 2010. Piispaksi vihkiminen seurasi 10. lokakuuta. Pääkonsekraattorina toimi Pierre d'Ornellas, jota avustivat Lucien Fruchaud ja Jean-Paul André Denis Marcel James.Catholic-Hierarchy.org: Bishop Denis Moutel == Lähteet == Luokka:Ranskalaiset piispat Luokka:Katoliset piispat Luokka:Vuonna 1952 syntyneet Luokka:Elävät henkilöt
Hamlet (täsmennyssivu)

Hamlet (englannin kielessä kylä) voi tarkoittaa seuraavia asioita: * Hamlet, William Shakespearen näytelmä * Hamlet, elokuva vuodelta 1948, pääosassa Laurence Olivier * Hamlet, elokuva vuodelta 1969, pääosassa Nicol Williamson * Hamlet, elokuva vuodelta 1990, pääosassa Mel Gibson * Hamlet, elokuva vuodelta 1996, pääosassa Kenneth Branagh * M/S Hamlet, Ruotsin ja Tanskan välillä liikennöivä rahtilaiva *Hamlet, suomalainen 1970-luvulla toiminut yhtye * Hamlet, Kehro-yhtyeen albumi vuodelta 2022.
Romeo (täsmennyssivu)

Romeo voi tarkoittaa seuraavia asioita: *Romeo, päähenkilö William Shakespearen näytelmässä Romeo ja Julia *Romeo, miehen etunimi *”Romeo”, Sunrise Avenue -yhtyeen kappale vuodelta 2006 *Romeo, yhdysvaltalainen rap- artisti * Projekti 633 -luokan sukellusveneiden NATO-koodinimi
Pihan linnut ja pöntöt

Pihan linnut ja pöntöt on vuonna 2013 ilmestynyt Juha Laaksosen kirja pihapiirin kololinnuista. Kirjan on kustantanut Paasilinna. Se on valittu vuoden 2013 luontokirjaksi.Yle Uutiset 4.12.2013, viitattu 5.12.2013 Juha Laaksonen on Radio Suomen Luontoillan toimittaja, joka on tehnyt kymmenkunta luontokirjaa. Hän on innokas ornitologi ja harrastaa luontokuvausta.Juha Laaksonen Paasilinnan sivulla, viitattu 176.2013 Laaksonen on koonnut tietoa pöntöistä ja pönttöjenteosta monista lähteistä ja haastatellut aiheeseen perehtyneitä. Hänellä on ollut apua tiedonkeruussa pitkän linjan linnunpönttöjen rakentaja kotkalainen Urpo Koponen, jolla on vastuullaan 1 500 pönttöä.Juha Laaksonen, Pihan linnut ja pöntöt, Alkusanat s. 6–9 Kirja sisältää tietoa paitsi pöntöistä ja niiden rakentamisesta, myös linnuista ja niiden pesimäpuuhista, ja kullekin lintulajille on vielä tietoa lajin omista pönttövaatimuksista. ==Aiheet== *Kololintujen pesimisen historiaa *Linnunpönttöjen rakentaminen *Pesimäbiologiaa – reviirin valtaaminen *Tavalliset pöntöissä pesivät lajit :28 lajin ja niille kullekin sopivan pöntön esittely *Harvinaisemmat pönttölajit :15 lajin ja niille kullekin sopivan pöntön esittely *Muita pesärakennelmia *Pönttöjen puhdistus ja huolto ==Lähteet== Luokka:Suomalaiset biologian tietokirjat Luokka:Ornitologia Luokka:Vuoden 2013 kirjat Luokka:Kirjat linnuista
Juha Laaksonen

Juha Laaksonen voi tarkoittaa seuraavia: *Juha Laaksonen (s. 1952), suomalainen yritysjohtaja *Juha Laaksonen (1963–2013), suomalainen jalkapalloilija ja fonetiikan tutkija *Juha Laaksonen (s. 1966), suomalainen toimittaja ja tietokirjailija
Dever Orgill

Dever Akeem Orgill (s. 8. maaliskuuta 1990 Port Antonio, Jamaika) on jamaikalainen jalkapalloilija, joka edustaa Veikkausliigassa pelaavaa IFK Mariehamnia. Hän oli ratkaisevassa roolissa ottelussa, jossa IFK ratkaisi Suomen mestaruuden 2016. Hän on pelipaikaltaan hyökkääjä. ==Lähteet== * * Luokka:Jamaikalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1990 syntyneet Luokka:Elävät henkilöt
FK Ural Jekaterinburg

FK Ural on jalkapalloseura Jekaterinburgin kaupungista Uralsta. Se pelaa Venäjän pääsarjassa. Se nousi korkeimmalle sarjatasolle vuodeksi 2013. == Lähteet == ==Aiheesta muualla== * Virallinen sivu Ural Ekaterinburg Luokka:Jekaterinburg
Sulanharakkakottarainen

Sulanharakkakottarainen (Streptocitta albertinae) on kottaraisten heimoon kuuluva varpuslintu. ==Levinneisyys ja elinympäristö== Sulanharakkakottaraista tavataan Indonesiassa Sulan ja Banggain saaristoissa. Se elää alankojen metsissä ja maatalousalueilla ja tulee toimeen myös talousmetsissä. Laji on luokiteltu silmälläpidettäväksi, koska sen levinneisyysalue ja kanta ovat pienet. ==Lähteet== Luokka:Kottaraiset
Pedro Pichardo

Pedro Pablo Pichardo Peralta (s. 30. kesäkuuta 1993) on syntyjään kuubalainen, nykyään portugalilainen kolmiloikkaaja ja olympiavoittaja. Pichardo voitti kultaa alle 20-vuotiaiden MM-kilpailuissa 2012 tuloksella 16,79 metriä. Samana vuonna hän voitti myös alle 20-vuotiaiden Keski-Amerikan ja Karibian mestaruuden tuloksella 16,40 m.Tilastopaja 4\. kesäkuuta 2013 Pichardo loikki Havannassa kaikkien aikojen parhaan alle 20-vuotiaana saavutetun tuloksen 17,69 m. Hänen maanmiehellään Yoelbi Quesadalla oli nimissään aiempi paras tulos 17,68 m vuodelta 1993. Moskovan MM-kilpailuissa 2013 hän sai hopeaa toisen kierroksen hypyllään 17,68 m. Hän sai pronssia Sopotin MM- hallikilpailuissa 2014 tuloksella 17,24 m. Pekingin MM-kilpailuissa 2015 hän sai hopeaa tuloksella 17,73 m.Tilastopaja Vuonna 2016 Pichardo kärsi vammoista eikä kilpaillut. Pichardo hyppäsi 8. toukokuuta 2015 Kuuban ennätyksen 17,94 m. Hän paransi Yoelbi Quesadan nimissä ollutta liki 18 vuotta vanhaa ennätystä yhdeksällä senttimetrillä. Hän paransi ennätyksekseen 18,06 Dohassa 15. toukokuuta 2015 ja 18,08 Havannassa 28. toukokuuta 2015. Huhtikuussa 2017 Pichardon kerrottiin riitaantuneen Kuuban yleisurheiluliiton kanssa ja loikanneen Kuubasta. Pichardo kertoi tehneensä urheilijasopimuksen portugalilaisen Benfican kanssa. Vuonna 2014 Pichardo oli saanut Kuuban yleisurheiluliitolta kuuden kuukauden kilpailukiellon, hänen kieltäydyttyään jatkamasta Kuuban yleisurheiluliiton määräämän valmentajan alaisuudessa. Hän sai Portugalin kansalaisuuden vuonna 2017. Pichardo sai edustaa Portugalia arvokilpailuissa 1.8.2019 lähtien. Toukokuussa 2018 Pichardo hyppäsi kolmiloikassa Portugalin ennätyksen 17,95 m, rikkoen Nelson Évoran aikaisemman ennätyksen 21 senttimetrillä. Dohan MM-kilpailuissa 2019 hän sijoittui neljänneksi. Hän voitti sisäratojen Euroopan-mestaruuden Toruńissa 2021 tuloksella 17,30. Tokion olympialaisissa vuonna 2021 hän voitti kultaa Portugalin ennätystuloksella 17,98. Belgradin sisäratojen MM-kilpailuissa 2022 hän saavutti hopeaa Portugalin halliennätyksellä 17,46. Samana vuonna hän voitti kultaa Eugenen MM-kilpailuissa tuloksella 17,95 ja Münchenin EM- kilpailuissa tuloksella 17,50. Hän voitti sisäratojen Euroopan-mestaruuden Istanbulissa 2023 Portugalin halliennätyksellä 17,60. Rooman EM-kilpailuissa 2024 hän saavutti hopeaa Portugalin ennätystuloksella 18,04. Saman vuoden Pariisin olympialaisissa hän sai hopeaa tuloksella 17,84.Tilastopaja == Lähteet == * * === Viitteet === Luokka:Kuubalaiset kolmiloikkaajat Luokka:Portugalilaiset kolmiloikkaajat Luokka:Portugalilaiset olympiavoittajat Luokka:Vuonna 1993 syntyneet Luokka:Elävät henkilöt